Η έννοια του επιπολιτισμού

Η έννοια του ‘επιπολιτισμού’ (acculturation) υποδηλώνει τη διαφοροποιημένη συμπεριφορά των μεταναστών σε μια πολιτισμικά διαφορετική κοινωνία από αυτή της χώρας καταγωγής. Η επιλογή αυτής της συμπεριφοράς αφορά τη μάθηση συγκεκριμένων τρόπων κοινωνικοποίησης και διαπολιτισμικής επαφής και εξαρτάται από ποικίλους ατομικούς παράγοντες που προϋπήρχαν της μετάβασης στο νέο περιβάλλον. Οι μετανάστες βιώνουν το λεγόμενο ‘επιπολιτισμικό στρες’ (acculturation stress) ως την πιο χαρακτηριστική ψυχοβιολογική αντίδραση τους στις αγχογόνες καταστάσεις, που σχετίζεται με την αναδιοργάνωση της προσωπικότητάς τους, την απώλεια των συμβολικών στοιχείων της κοινωνικότητάς τους και το επιπολιτισμό τους (Berry, 2007). Οι ‘τακτικές ψυχολογικής προαρμογής’ που θα επιλέξει ο μετανάστης (δηλαδή την ‘αφομοίωση’ ή το ‘διαχωρισμό’ ή την ‘περιθωριοποίηση’ ή την ‘εναρμόνιση’) θα επηρεάσουν θετικά ή αρνητικ΄σ την κοινωνική επαφή με τους γηγενείς, τα συναισθήματά του και την αναδόμηση της ατομικής και εθνοπολιτισμικής ταυτότητας στο νέο πλαίσιο (Σαββίδου κ.ά, 2006∙ Παπασυτυλιανού, 2000).

**Βιβλιογραφικές αναφορές**

Berry, J. W. (1997). Immigration, Acculturation and Adaptation. *Applied Psychology*, 46 (1), 5 -68.

Λεζέ, Ε. (2016) Διαπολιτισμική Συμβουλευτική στη Θεωρία και στην Πράξη. Στο Γ. Κουγιουμτζής (επιμ.) *Εφαρμοσμένη Συμβουλευτική Συναρμογή Θεωρίας και Πράξης (σελ.31 – 46).* Αθήνα: Εκδόσεις Γρηγόρη*.*

Παπαστυλιανού, Α. (2000). Ψυχοκοινωνική Προσαρμογή σε Αγγλόφωνους, Πόντιους, Βορειοηπειρώτες μαθητές στην Ελλάδα. Παιδί και Έφηβος. *Ψυχική Υγεία και Ψυχοπαθολογία*, τ. 2(1), 112 – 132.

Σαββίδου, M., Zήση, A. & Ρόντος, Κ. (2006) Γυναίκες Μετανάστριες στο Νησί της Λέσβου. Τακτικές Επιπολιτισμού και Ψυχική Υγεία. *Τετράδια Ψυχιατρικής*, τ. 93. 112 – 121.